(Projektas)

**STATYBOS RANGOS SUTARTIS Nr. \_\_\_\_\_\_\_\_\_**

*[vieta], [data]*

**Kupiškio rajono savivaldybės administracija**, juridinio asmens kodas **188774975**, kurios registruota buveinė yra **Vytauto g. 2, LT-40115 Kupiškis**, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal Kupiškio rajono savivaldybės administracijos nuostatus (toliau − **Užsakovas**), ir \_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama *[pareigos, vardas, pavardė]*, veikiančio (-ios) pagal *[atstovavimo pagrindas]*, (toliau – Rangovas), ir toliau kartu vadinami Šalimis, o kiekvienas atskirai – Šalimi, sudarė šią Statybos rangos sutartį (toliau – Sutartis).

|  |  |  |
| --- | --- | --- |
| **1. SĄVOKOS** | | |
|  | **Darbai** – visi darbai, nustatyti Techniniame darbo projekte, ir kiti darbai, bei kitos būtinos Sutarčiai atlikti paslaugos (jeigu yra), kuriuos pagal Sutartį privalo atlikti Rangovas. | |
|  | **Darbų pradžia** –Sutarties įsigaliojimo diena. | |
|  | **Darbų atlikimo terminas** – laikas, skaičiuojamas mėnesiais nuo Darbų pradžios iki Darbų perdavimo Užsakovui, atlikus baigiamuosius bandymus (jeigu taikoma), kurių rezultatai yra teigiami, ir pasirašius Darbų perdavimo-priėmimo aktą. | |
|  | **Darbų perdavimo-priėmimo aktas** – dokumentas, patvirtinantis, kad Rangovas perdavė, o Užsakovas priėmė Darbus, pasirašomas vadovaujantis Sutarties sąlygų 8.2. papunkčiu. | |
|  | **Išankstinis mokėjimas** – Sutarties 9.3 papunktyje nurodyta Sutarties kainos dalis, kurią Užsakovas pagal Sutartį turi sumokėti Rangovui iš anksto iki atliktų Darbų perdavimo Užsakovui. | |
|  | **Išlaidos** – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos. | |
|  | **Įranga** – prietaisai ir mechanizmai sudarantys Darbus ar jų dalį. | |
|  | **Medžiagos** – visa tai, kas turi sudaryti Darbus ar jų dalį (išskyrus Įrangą). | |
|  | **Pakeitimas** – Techninio darbo projekto sprendinių, apibūdinančių Darbus, keitimas, Užsakovo nurodytas padaryti pagal 10 skyrių. Techninio darbo projekto pakeitimai turi būti įforminami vadovaujantis Lietuvos Respublikos statybos techninio reglamento 1.04.04:2017 „Statinio projektavimas, projekto ekspertizė“ reikalavimais. | |
|  | **Techninis darbo projektas** (toliau –Projektas)– parengtas vadovaujantisSTR 1.04.04:2017 „Statinio projektavimas, projekto ekspertizė“. | |
|  | **Rangovo įrengimai** – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama Įranga, Medžiagos ir visi kiti daiktai, skirti sudaryti Darbus ar jų dalį. | |
|  | **Rangovo pasiūlymas** – Rangovo užpildyti ir viešojo darbų pirkimo metu pateikti dokumentai, kuriais siūloma Užsakovui atlikti darbus pagal Užsakovo nustatytas viešojo darbų pirkimo sąlygas. | |
|  | **Rangovo personalas** – visi Statybvietėje dirbantys Rangovui arba Subrangovui darbuotojai ir kiti asmenys, padedantys Rangovui vykdyti Darbus. | |
|  | **Statinio statybos techninės priežiūros vadovas –** asmuo, kurįUžsakovas skiria organizuoti statinio statybos techninę priežiūrą, kurios tikslas – kontroliuoti, ar statinys statomas pagal Projektą, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų. | |
|  | **Statybos užbaigimo aktas ir (ar) Deklaracija apie statybos užbaigimą** **–** STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka sudarytos statybos užbaigimo komisijos surašytas dokumentas, patvirtinantis, kad ypatingasis ar neypatingasis statinys pastatytas ar rekonstruotas pagal Projekto sprendinius. | |
|  | **Statybos užbaigimo terminas** – laikas, skaičiuojamas dienomis nuo Darbų perdavimo-priėmimo akto datos iki užbaigiama statinio (jo dalies) statyba, t. y. kai po Darbų perdavimo Užsakovui ištaisomi defektai (jei reikia), atliekamos statybos užbaigimo procedūros ir pasirašomas Statybos užbaigimo aktas ir (ar) deklaracija. | |
|  | **Statybvietė** – Darbų vykdymo vieta ar vietos, į kurias turi būti pristatoma Įranga bei Medžiagos, ir kurios ribos apibrėžiamos perduodant Rangovui Statybvietę ir jos valdymo teisę vadovaujantis Sutarties sąlygų 4.1 papunkčiu. | |
|  | **Subrangovas** – asmuo Rangovo pasiūlyme ir Sutartyje įvardintas kaip Subrangovas. | |
|  | **Sutarties galiojimas** – Sutartis įsigalioja kai Sutartį pasirašo abi Šalys ir Rangovas pateikia Sutarties įvykdymo užtikrinimą (jei taikoma) ir galioja kol Šalys sutaria ją nutraukti, arba kol Sutarties galiojimas pasibaigia (visiškai įvykdomi Šalių įsipareigojimai), **bet ne ilgiau kaip 25 mėn**. nuo sutarties įsigaliojimo dienos įskaitant apmokėjimo terminą. | |
|  | **Sutarties kaina** – Sutarties 9.1 papunktyje nurodyta suma, kuri turi būti sumokėta Rangovui už laiku, tinkamai atliktus Darbus pagal Sutartį. | |
|  | **Projekto klaida** – Projekto (visų jo atskirų dalių ir dokumentų) sprendiniai (sprendinių visuma), kurių negalima įgyvendinti:  a) atsižvelgiant į normatyvinių statybos techninių dokumentų ir normatyvinių statinio saugos ir paskirties dokumentų nuostatas ir (arba)  b) nepažeidus kurio nors iš jų, kai abejojama dėl Sutarties sąlygų, tačiau įvertinus statybos techniniame reglamente STR 1.04.04:2017 „Statinio projektavimas, projekto ekspertizė“ nustatytą dokumentų viršenybę dėl Projekto dokumentų neatitikimų ar prieštaravimų. | |
|  | **Užsakovo personalas** – visi Užsakovui dirbantys asmenys arba įgalioti Užsakovo, taip pat kiti asmenys, apie kuriuos Užsakovas pranešė Rangovui kaip apie Užsakovo personalą. | |
|  | **Veiklų sąrašas** – Darbų grupių (etapų) žiniaraštis, užpildytas Rangovo siūlomomis Darbų kainomis. Veiklų sąrašas nurodo pagrindines Darbų, apibrėžtų Projekte (jo techninėse specifikacijose, aiškinamuosiuose raštuose, brėžiniuose), veiklas ir joms priskirtinas sumas. | |
|  | Kitos vartojamos sąvokosatitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme ir Lietuvos Respublikos viešųjų pirkimų įstatyme ir susijusiuose įstatymų įgyvendinamuosiuose teisės aktuose. | |
| **2.** **SUTARTIES DALYKAS** | | |
| 2.1  2.2. | **Sutarties dalykas yra – pėsčiųjų ir dviračių tako Kupiškio m. tarp P. Mažylio g. ir Taikos g. rekonstrukcijos darbai su projekto parengimu (toliau – Darbai).** Šia Sutartimi Rangovas įsipareigoja per Sutartyje nustatytą atlikimo terminą ir Sutartyje nustatytomis sąlygomis atlikti:  2.1.1. parengti Techninį darbo projektą pagal projektavimo užduotį, jo koregavimas pagal gautas ekspertizės pastabas, bei tinkamai parengto Techninio darbo projekto perdavimas perkančiajai organizacijai;  2.1.2. gauti statybą leidžiantį dokumentą;  2.1.3. vykdyti projekto autorinę priežiūrą per visą darbų vykdymo terminą;  2.1.4. pagal parengto Techninio darbo projekto sprendinius, atlikti statybos rangos;  2.1.5. parengti kadastrines bylas su patikra, perduoti Užsakovui pabaigtų darbų dokumentaciją visus reikalingus matavimus, išbandymus, defektų ištaisymus ir kitus darbus, kurie yra reikalingi, kad būtų pasirašytas darbų priėmimo–perdavimo aktas ir objektą galima eksploatuoti.  Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka. | |
| 1. **BENDROSIOS NUOSTATOS** | | |
|  | Šalių teisių ir pareigų pagrindas yra Sutartis, Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai ir kiti normatyviniai dokumentai. | |
|  | Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:   * + 1. šios Sutarties sąlygos;     2. Techninis darbo projektas: techninės specifikacijos, aiškinamieji raštai, brėžiniai, darbų kiekių žiniaraščiai;     3. Veiklų sąrašas;     4. Subrangovų sąrašas;     5. Darbų perdavimo–priėmimo aktas;     6. Statybvietės priėmimo–perdavimo aktas;     7. Rangovo pasiūlymas.     8. Rangovo pasiūlymo sąmatiniai skaičiavimai su pagrindinėmis techninėmis siūlomų darbų charakteristikomis ir darbų įkainiais (jeigu įtraukiami). | |
| 3.3. | Sutarties sąlygos Sutarties galiojimo laikotarpiu negali būti keičiamos, išskyrus Lietuvos Respublikos viešųjų pirkimų įstatymo 89 straipsnyje numatytas išimtis neatliekant naujos pirkimo procedūros. | |
| 3.4. | Sutarties sąlygų pagrindiniai duomenys: | |
|  | |  |  |  | | --- | --- | --- | | *Pavadinimas* | *Punktas* | *Duomenys ir sąlygos* | | Darbų atlikimo terminai | 6.1. | **I etapas** (pagal projektavimo užduotį): Projektinių pasiūlymų parengimas, statybą leidžiančio dokumento gavimas ir techninio darbo projekto parengimas ne vėliau kaip iki **2025 m. gruodžio 24 d.,**  Rekonstrukcijos darbai (pagal patvirtintą  projektą) turi būti **užbaigti iki 2026 m. balandžio 1** **d.** nuo sutarties įsigaliojimo dienos.  **II etapas** (pagal projektavimo užduotį): Projektinių pasiūlymų parengimas, statybą leidžiančio dokumento gavimas, Techninio darbo projekto parengimas, rekonstrukcijos darbai (pagal patvirtintą projektą) turi būti užbaigti ne vėliau nei **per 24 mėn.** nuo sutarties įsigaliojimo dienos | | Darbų atlikimo termino pratęsimas | 6.4. | Pasikeitus 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos  pažangos priemonės Nr. 10-001-06-01-02 „Skatinti darnų judumą“ aprašo, patvirtinto Lietuvos Respublikos susisiekimo ministro 2024 m. birželio 6 d. įsakymu Nr. 3-189 „Dėl 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-02 „Skatinti darnų judumą“ aprašo patvirtinimo“ (toliau – Aprašas), rodiklio „Naujai nutiestų ar atnaujintų dviračių arba bendrų dviračių ir pėsčiųjų takų ilgis“ pasiekimo datai (2026 m. II ketv.), gali būti pratęstas šios Sutarties 6.1 punkte nustatytas I etapo rekonstrukcijos darbų terminas laikotarpiui atitinkančiam Apraše nustatytai rodiklio pasiekimo datai, bet ne ilgesniam kaip 5 (penkių) mėnesių laikotarpiui. | | Delspinigiai dėl Darbų vėlavimo | 6.7 | 0,05 proc. nuo neatliktų darbų vertės už kiekvieną uždelstą dieną | | Užtikrinimo suma | 7.1. | Netesybos – 10 proc. sutarties kainos be PVM. | | Sutarties kaina, | 9.1. | .................. *[suma skaičiais ir žodžiais]* eurų, | | iš kurių PVM sudaro | 9.1. | ............................ *[suma skaičiais ir žodžiais]* eurų | | Mokėjimų terminai | 9.6. | 30 kalendorinių dienų nuo tinkamų mokėjimo dokumentų gavimo dienos. | | Delspinigiai dėl vėluojančio mokėjimo | 9.8 | 0,05 proc. nuo laiku neapmokėtos sumos per dieną | | |
| 1. **UŽSAKOVO TEISĖS, PAREIGOS IR ATSAKOMYBĖ** | | |
|  | **Užsakovas privalo perduoti Rangovui Statybvietę ir jos valdymo teisę ne vėliau kaip per** **14 darbo dienų nuo statybą leidžiančio dokumento gavimo dienos.** Statybvietė yra perduodama Šalims pasirašant Statybvietės perdavimo-priėmimo aktą 1.06.01:2016 „Statybos darbai. Statinio statybos priežiūra“ nustatyta tvarka. Jeigu Užsakovas šiame punkte nustatyta tvarka laiku neperdavė Statybvietės Rangovui, Rangovas turi teisę prašyti Darbų atlikimo termino pratęsimo. | |
|  | Užsakovas privalo paskirti Statinio statybos techninės priežiūros vadovą, kuris vadovaudamasis 1.06.01:2016 „Statybos darbai. Statinio statybos priežiūra“ vykdys Darbų techninę priežiūrą. Statinio statybos techninės priežiūros funkcijai atlikti negali būti paskirtas Rangovas, Subrangovas ar Rangovo personalas. | |
|  | Užsakovas statybos techninių reglamentų nustatyta tvarka turi būti gavęs (arba turi gauti) statybą leidžiantį dokumentą bei perduoti jį Rangovui. Užsakovas taip pat privalo teikti reikiamus pranešimus, paraiškas, dalyvauti posėdžiuose bei organizuoti Statybos užbaigimo procedūrą. Užsakovas privalo apsaugoti ir užtikrinti, kad Rangovas nepatirtų nuostolių dėl šioje pastraipoje minimų dokumentų nebuvimo ar Užsakovo funkcijų nevykdymo. | |
| 4.4. | Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje. | |
|  | Užsakovas privalo atlyginti nuostolius ir apsaugoti Rangovą, Rangovo personalą ir atitinkamus jų atstovus nuo pretenzijų, kompensacijų, nuostolių ir išlaidų, susijusių su bet kurio asmens sužalojimu, negalavimu, liga ar mirtimi kylančius arba atsiradusius dėl Užsakovo kaltės. | |
| 4.6. | Užsakovo atsakomybei ir rizikai priskiriama:  4.6.1. Užsakovo naudojimasis bet kuria Darbų dalimi iki Darbų perdavimo Užsakovui dienos, išskyrus kaip gali būti numatyta pagal Sutartį;  4.6.2. klaidos, netikslumai ar trūkumai Projekte, kaip nustatyta 1.21 papunktyje, išskyrus nenumatytas aplinkybes, nurodytas 10.1 papunktyje. | |
|  | Rangovui tinkamai atlikus Darbus, Užsakovas privalo sumokėti Sutarties kainą. | |
| 1. **RANGOVO TEISĖS, PAREIGOS IR ATSAKOMYBĖ** | | |
| 5.1. | Rangovas privalo vykdyti ir užbaigti Darbus pagal Sutartį, vadovaudamasis Projekte (jo techninėse specifikacijose, aiškinamuosiuose raštuose, brėžiniuose) numatytais sprendiniais, laikydamasis Veiklos sąraše pateikto grafiko, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų. | |
| 5.2. | Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis. | |
| 5.3. | Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visu Darbų vykdymo laikotarpiu. | |
| 5.4. | Iki Darbų pradžios Rangovas privalo paskirti Lietuvos Respublikos teisės aktų nustatyta tvarka atestuotą statybos darbų vadovą, kuris privalo vykdyti pareigas numatytas STR 1.06.01:2016 „Statybos darbai. Statinio statybos priežiūra“. | |
| 5.5. | Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą. | |
| 5.6. | Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams, įsk. Projekto dokumentus ir duomenis. Turi būti laikoma, kad Sutartyje nurodyta kaina apima visus Rangovo sutartinius įsipareigojimus ir visa, kas būtina tinkamam Darbų vykdymui ir užbaigimui. Darbų faktinių kiekių svyravimas nuo orientacinių (projektinių) kiekių, kurie gali būti nustatyti Veiklų sąraše ar Projekto dokumentuose – sąnaudų kiekių žiniaraščiuose – priskiriamas Rangovo atsakomybei ir rizikai. | |
| 5.7. | Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje ir bet kokiose papildomose patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms. | |
| 5.8. | Vykdydamas Darbus Rangovas privalo:   * + 1. savo sąskaita pašalinti iš Statybvietės visas statybines atliekas ir šiukšles;     2. sandėliuoti arba išvežti perteklines Medžiagas ir nereikalingus Rangovo įrengimus;     3. valyti ir prižiūrėti patekimo į Statybvietę kelius ir aplinką nuo šiukšlių, ar kitų teršalų. Statybvietė ir visos tokios patekimui į Statybvietę naudojami keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių kelių remontą, kurio gali prireikti dėl Rangovo veiksmų. | |
| 5.9. | Rangovui Darbams vykdyti gali būti suteikta teisė naudotis tokiu elektros ir vandens kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Rangovas privalo įrengti apskaitos prietaisus ir apmokėti Užsakovui už sunaudotą vandenį bei elektrą rinkos kainomis, kurias Užsakovas moka energetinių išteklių tiekimo įmonėms. | |
| 5.10. | Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. Jeigu keičiami asmenys, nurodyti Rangovo pasiūlyme, tuomet būsimojo Rangovo personalo kvalifikacija turi būti ne prastesnė, nei keičiamojo. | |
| 5.11. | Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal Projekte nurodytus reikalavimus. | |
| 5.12. | Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Statinio statybos techninės priežiūros vadovą, kuris patikrina, apžiūri ir jeigu reikia priima bandymų rezultatus. Jeigu Rangovas paslepia konstrukcijas ar statybos darbus apie tai nepranešęs Statinio statybos techninės priežiūros vadovui, tai, Statinio statybos techninės priežiūros vadovui pareikalavus, Rangovas savo sąskaita privalo tą Darbą atidengti patikrinimui ir nepriklausomai nuo patikrinimo rezultato vėliau uždengti. | |
| 5.13. | Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus (išpildomieji atliktų Darbų brėžiniai, geodezinės nuotraukos bei kiti dokumentai pateikiami Statinio statybos techninės priežiūros vadovui prieš atliekant bandymus), eksploatacijos ir priežiūros instrukcijas, kurie reikalingi bet kokių Darbų dalių bandymams atlikti. Rangovas privalo pranešti Statinio statybos techninės priežiūros vadovui apie bet kokius numatomus atlikti bandymus ne vėliau kaip prieš 3 darbo dienas. Bandymai turi būti laikomi atlikti, kai jų rezultatus patvirtina Statinio statybos techninės priežiūros vadovas. | |
|  | Jeigu, atlikus patikrinimą, matavimą ar bandymus, nustatoma, kad kokia nors Įranga, Medžiagos arba Darbų kokybė yra su trūkumais, defektais arba kaip kitaip neatitinka Sutarties, tai Statinio statybos techninės priežiūros vadovas gali atmesti tą Darbo projekto dalį, Įrangą, Medžiagas arba Darbų kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus ar pakeisti Medžiagas ar Įrangą, kad šie atitiktų Sutartį. | |
|  | Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį. Tokiais atvejais Rangovas įsipareigoja atlyginti Užsakovui visus pagrįstus nuostolius, kuriuos pastarasis patyrė dėl trečiųjų asmenų reikalavimų. Rangovas taip pat atleidžia Užsakovą nuo atsakomybės tokių reikalavimų atžvilgiu, jei jie kilo dėl Rangovo veiksmų ar neveikimo. | |
|  | Rangovas privalo sudaryti sąlygas Užsakovo atstovams bei Statinio statybos techninės priežiūros vadovui lankytis rekonstruojamame objekte bei susipažinti su visa Darbų dokumentacija. | |
|  | Rangovas privalo prisiimti visą atsakomybę už Darbus nuo Darbų pradžios iki kol Darbai bus perduoti Užsakovui. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį. | |
|  | Rangovo pateikiamos eksploatacijos ir priežiūros instrukcijos turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai, sertifikatai ir kiti būtini dokumentai. | |
|  | Rangovas iki Darbų pradžios privalo pateikti Užsakovui įrodymą, kad Rangovas yra apdraudęs statybos darbų ir civilinės atsakomybės privalomuoju draudimu ir pateikti draudimo liudijimų (polisų) tinkamai patvirtintas kopijas. Privalomojo draudimo sutartys turi galioti nuo Darbų pradžios datos iki Darbų pabaigos datos. | |
|  | Rangovas Sutarties informaciją privalo laikyti privačia ir konfidencialia, išskyrus tai, ko reikia sutartinėms prievolėms atlikti arba galiojantiems įstatymams vykdyti. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip. | |
|  | Sutarties vykdymo metu, kai Subrangovai netinkamai vykdo įsipareigojimus Rangovui, taip pat tuo atveju, kai Subrangovai nepajėgūs vykdyti įsipareigojimų Rangovui dėl iškeltos bankroto bylos, pradėtos likvidavimo procedūros ir pan. padėties, Rangovas gali pakeisti Subrangovus tokia tvarka:  - apie tai jis turi informuoti Užsakovą, nurodydamas Subrangovo pakeitimo priežastis;  - gavęs tokį pranešimą, Užsakovas kartu su Rangovu protokolu įformina susitarimą dėl Subrangovo pakeitimo. | |
|  | Jei pirkimo dokumentuose buvo nurodyti kvalifikaciniai reikalavimai Subrangovui, tuomet Rangovas pateikia būsimojo subrangovo kvalifikaciją pagrindžiančius dokumentus, o Užsakovas, prieš patvirtindamas tokį keitimą, įsitikina, kad būsimas Subrangovas juos atitinka | |
|  | Jeigu Projekte yra nurodyti konkretūs modeliai, konkretus procesas ar prekės ženklas, patentas, tipas, konkretaus gamintojo ar kilmės Medžiagos, Įranga ar Mechanizmai, galima naudoti analogiškus, ne prastesnių parametrų ir kokybės Medžiagas, Įrangą ar Mechanizmus. | |
|  | Rangovas privalo užtikrinti, kad visi statybvietėje esantys fiziniai asmenys turėtų kodus (kai jiems kodas negali būti suformuotas – kode užšifruojamus duomenis pagrindžiančius dokumentus) arba identifikavimo priemonę ir jį (ją) pateikti Lietuvos Respublikos statybų įstatymo 221 straipsnio 1 ir 2 dalyse nustatytais atvejais ir tvarka. | |
|  | Pagal statybos techninio reglamento STR 1.06.01:2016 „Statybos darbai. Statinio statybos priežiūra“ reikalavimus, Rangovas privalo pildyti elektroninį statybos darbų žurnalą. | |
|  | Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintą „Aplinkos apsaugos kriterijų taikymo, vykdant žaliuosius pirkimus, tvarkos aprašo“ (toliau – Tvarkos aprašas) 4.1. papunktį ir Aprašo 2 priedo XVII skyriaus „Kelių projektavimo paslaugos ir statybos darbai, kelio elementai“.  Reikalavimai nustatomi pagal Tvarkos aprašo 26.1 (darbams), 26.2 (projektavimo paslaugoms ir darbams) ir 26.3 (projektavimo paslaugoms ir darbams, atsižvelgiant į pirkimo objektą) papunkčius. Rengiant techninį darbo projektą taikyti minimalius aplinkos apsaugos kriterijus pagal Tvarkos aprašo 26.2 (26.2.1-26.2.3) ir 26.3 (27.1, 27.2 ir 28) papunkčius ir nustatyti konkrečius sprendinius. Statybos darbus vykdyti pagal parengtame techniniame darbo projekte nurodytus konkrečius sprendinius.  Rangovas atlikdamas darbus turi taikyti aplinkos apsaugos vadybos sistemą *EMAS* arba kitą aplinkos apsaugos vadybos sistemą, įdiegtą pagal standartą *LST EN ISO 14001* ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba taiko kitas lygiavertes aplinkos apsaugos vadybos užtikrinimo priemones. | |
| 1. **DARBŲ ATLIKIMO TERMINAI, VĖLAVIMAS, SUSTABDYMAS** | | |
| 6.1. | Darbų atlikimo terminai yra 3.4 papunktyje*.* Rangovas iki Darbų atlikimo termino pabaigos privalo atlikti visus Darbus, įskaitant baigiamuosius bandymus (jeigu taikoma). | |
|  | Rangovas Darbus vykdo pagal grafiką, nurodytą Veiklų sąraše. Darbų vykdymo metu, atsižvelgiant į Sutartyje numatytus atvejus, Veiklų sąrašo Darbų veiklos (etapai) gali būti keičiami (koreguojami) suderinus su Užsakovu. | |
|  | Jeigu Rangovas nutraukia Darbus, vėluoja atlikti bet kokią Darbų grupę pagal Veiklų sąraše pateiktą vykdymo grafiką, manoma, kad Rangovas nebaigs darbų per Darbų atlikimo terminą, ir nepateikia Užsakovui pagrįstų įrodymų, pateisinančių Darbų vėlavimą, Užsakovas gali įteikti pranešimą, konstatuodamas įsipareigojimų nevykdymą su reikalavimu greičiau įvykdyti Darbus. Jeigu Rangovas, gavęs tokį pranešimą, nesiėmė priemonių įsipareigojimams įvykdyti, tada Užsakovas, įteikęs antrą pranešimą, gali nutraukti sutartį pagal 12.3 papunkčio sąlygas. Ši sąlyga netaikoma, jei vėluojama dėl priežasčių, nepriklausančių nuo Rangovo. | |
|  | Darbų atlikimo termino pratęsimas nenumatytas. | |
|  | Rangovas užbaigęs Statinio statybos darbus atlieka ir patikslina statinių kadastrinius duomenis. Rangovas teisės aktų nustatyta tvarka, nedelsiant organizuoja baigto Statinio statybos užbaigimo procedūrų vykdymą pagalLR norminių dokumentų reikalavimus, ir pateikia statybos užbaigimo komisijai visą reikiamą dokumentaciją vadovaujantis Lietuvos Respublikos teises aktų reikalavimais, paruošia visos su Statinio statyba susijusios dokumentacijos perdavimo Užsakovui aktus. Darbų pabaiga bus laikomas momentas, kai bus užbaigti visi statybos darbai, ištaisyti defektai, parengta kadastrinių matavimų byla, pasirašytas Darbų perdavimo-priėmimo aktas ir Užsakovui perduoti visi statybos užbaigimo ir su tuo susiję dokumentai (Statybos užbaigimo aktas ir (ar) deklaracija apie statybos užbaigimą) pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatytus reikalavimus. | |
|  | Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų arba jų dalies vykdymą, nurodydamas (jeigu įmanoma) sustabdymo trukmę dienomis.  Aplinkybės, dėl kurių gali būti stabdomi darbai, yra:   * + - 1. papildomi archeologiniai tyrinėjimai, kurie nebuvo numatyti, bet kuriuos būtina atlikti;       2. papildomos projektavimo paslaugos be kurių negalima užbaigti Sutarties;       3. vėluojama perduoti dalį statybvietės (ne dėl Rangovo kaltės);       4. trečiųjų šalių įtaka;       5. sustabdytas finansavimas arba trūksta finansavimo;       6. būtinas papildomas laikas įvykdyti papildomų Darbų viešąjį pirkimą;       7. laiku nepateikta įranga, kurią privalo pateikti Užsakovas;       8. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis;       9. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;       10. bet koks uždelsimas ar sutrikimas dėl Pakeitimo;       11. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.   Sustabdyti Darbai arba jų dalis (priklausomai, kas buvo sustabdyta) neatliekami iki Darbų vykdymo atnaujinimo. Darbai ar jų dalis atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo.  Tokio sustabdymo metu visus Darbus arba tą jų dalį Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 3 mėnesių visų Darbų (statinio statybos) sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos. Statinio konservavimo darbams atlikti reikalingas konservavimo projektas su sąmatiniais skaičiavimais arba konservavimo darbų aprašymas (nesudėtingo statinio konservavimo atveju).  Šiame punkte numatytu atveju Rangovas turi teisę į pagrįstai patirtų papildomų Išlaidų apmokėjimą. | |
|  | Jeigu Rangovas vėluoja atlikti Darbus iki Darbų atlikimo termino, nurodyto Sutarties 6.1 papunktyje, pabaigos ir nepateikia Užsakovui pagrįstų įrodymų, pateisinančių Darbų vėlavimą, Užsakovas reikalaus delspinigių dėl vėlavimo, kurių dydis yra nurodytas 3.4 papunktyje. Delspinigių nebus reikalaujama, jei vėluojama dėl priežasčių, nepriklausančių nuo Rangovo. | |
| 1. **SUTARTIES ĮVYKDYMO UŽTIKRINIMAS** | | |
|  | Pirkimo sutarties įvykdymas užtikrinamas netesybomis (bauda). Jei Rangovas neįvykdytų sutartyje numatytų įsipareigojimų, Užsakovui pareikalavus, Rangovas per vieną mėnesį nuo minėtų aplinkybių paaiškėjimo dienos turės sumokėti Užsakovui baudą, kurios dydis 10 proc. sutarties kainos be PVM. | |
| 1. **DARBŲ PERDAVIMAS-PRIĖMIMAS IR STATYBOS UŽBAIGIMAS** | | |
|  | Užsakovas perima Darbus:   * + 1. kai visi Darbai baigti pagal Sutartį, įskaitant ir baigiamuosius bandymus, kurių rezultatai yra teigiami, ir,     2. kai pasirašomas Darbų perdavimo-priėmimo aktas.   Rangovas, užbaigęs Darbus, bei, jeigu reikia, atlikęs baigiamuosius bandymus, su prašymu dėl Darbų perdavimo-priėmimo raštu privalo kreiptis į Statinio statybos techninės priežiūros vadovą.  Statybos užbaigimo terminas yra 105 dienos nuo Darbų perdavimo-priėmimo akto datos. Rangovas, vadovaudamasis 8.2.1 papunkčio reikalavimais, privalo ištaisyti defektus (jei reikia), kad būtų galima surašyti Statybos užbaigimo aktą ir (ar) deklaraciją apie statybos užbaigimą. | |
|  | Užsakovas užtikrina, kad Statinio statybos techninės priežiūros vadovas, gavęs Rangovo prašymą pagal 8.1 papunktį, per 14 dienų:   * + 1. kartu su Užsakovu atliktų bendrą atliktų Darbų apžiūrą ir patikrinimą, po kurio Statinio statybos techninės priežiūros vadovas parengtų Rangovui Darbų perdavimo-priėmimo aktą jame nurodydamas, kad Darbai buvo baigti pagal Sutartį kartu pridedant (jei reikia) defektų, atsiradusių dėl Sutarties neatitinkančių Rangovo projekto, Medžiagų, Įrangos arba darbo kokybės, kurie neturės esminės įtakos naudojant Darbus pagal paskirtį, sąrašą. Jame turi būti įkainotas defektų taisymas ir nurodoma iki kada defektai turi būti pašalinti.     2. Darbų perdavimo-priėmimo aktą pasirašo Rangovas, Statinio statybos techninės priežiūros vadovas ir Užsakovas. Defektų neištaisymas per Darbų perdavimo-priėmimo akte sutartą laiką Užsakovui suteikia teisę pačiam ištaisyti defektus ir (arba) išskaičiuoti defektų taisymo išlaidų sumą iš galutinio mokėjimo Rangovui | |
|  | Statinio statybos pabaiga bus laikomas momentas, kai bus ištaisyti defektai (jei reikia), surašytas Darbų perdavimo – priėmimo aktas bei Užsakovui bus perduoti visi Statybos užbaigimo ir su tuo susiję dokumentai, kuriuos privalo saugoti Užsakovas. | |
| 1. **SUTARTIES KAINA IR APMOKĖJIMAS** | | |
|  | Pradinė sutarties vertė (Sutarties kaina) yra lygi konkurso būdu pasiūlytai kainai su pridėtinės vertės mokesčiu (toliau – PVM), nurodytai už visą pirkimo dokumentuose ir sutartyje nurodytą perkamų Darbų apimtį.  Sutarties kaina yra *[nurodyti sumą skaičiais ir žodžiais]* eurų, iš kurių PVM sudaro *[nurodyti sumą skaičiais ir žodžiais]* eurų. Jei suma skaičiais neatitinka sumos žodžiais, teisinga laikoma suma žodžiais. | |
|  | Šiai Sutarčiai taikoma fiksuotos kainos kainodara, taikant Kainodaros taisyklių nustatymo metodiką, patvirtintą VPT direktoriaus 2017-06-28 įsakymu Nr. 1S-95 (TAR, 2017-06-28, Nr. 10886). Bet koks kiekis, kuris gali būti nustatytas Veiklų sąraše ar Projekto dokumentuose – sąnaudų kiekių žiniaraščiuose, jeigu jie pateikiami, – yra orientacinis (projektinis) ir neturi būti laikomas faktiniu ir tiksliu Darbų, kuriuos Rangovui reikia atlikti, kiekiu. | |
|  | Apmokėjimo už tinkamai pagal Sutartį atliktus Darbus sumai nustatyti turi būti taikomos Veiklų sąraše nurodytos fiksuotos Darbų grupių (etapų) kainos.  Veiklų sąraše nurodytos Darbų grupių (etapų) fiksuotos kainos gali būti sumokėtos Rangovui dalimis atsižvelgiant į faktiškai atliktą to Darbo grupės (etapo) dalį, 9.4 ir 9.6 papunkčiuose numatyta tvarka. Tokiu atveju, Rangovo prašymu, Užsakovo atstovas – Statinio statybos techninis prižiūrėtojas, patikrindamas dalinai atlikto Darbo grupės (etapo) apimtį, turi įvertinti, kokia Veiklų sąraše numatyto Darbo grupės (etapo) dalis procentais yra faktiškai atlikta ir pranešti Rangovui. | |
|  | Tarpiniam mokėjimui gauti, Rangovas privalo pateikti Užsakovui atliktų darbų akto du egzempliorius ir PVM sąskaitą faktūrą. Užsakovas, gavęs šiame punkte nurodytus dokumentus, per 10 dienų privalo patvirtinti pasirašydamas atliktų darbų aktą išskyrus atvejus, jeigu:  9.4.1. koks nors Rangovo atliktas Darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo Darbo ištaisymo Išlaidų arba netinkamo daikto pakeitimo dydžiu; ir (arba)  9.4.2. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte.  9.4.3. Vykdant Sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis Nacionalinio bendrųjų funkcijų centro (NBFC) „Sąskaitų administravimo bendroji informacinė sistema“ (toliau – SABIS) priemonėmis. Paslauga gali būti apmokama Lietuvos Respublikos finansų ministro nustatyta tvarka. | |
|  | Galutinį mokėjimą Rangovas gali gauti tik tada, kai Šalys pasirašo Darbų perdavimo–priėmimo aktą ir Rangovas ištaiso visus defektus, įvardintus Darbų perdavimo–priėmimo metu, Užsakovui raštiškai patvirtinant tokį defektų ištaisymą. | |
|  | Už tinkamai ir faktiškai atliktus Darbus, Užsakovas privalo mokėti Rangovui sumą, patvirtintą Rangovo pateiktuose mokėjimo dokumentuose per 3.4 papunktyje nurodytą dienų skaičiųnuo Rangovo pateiktų mokėjimo dokumentų patvirtinimo. | |
|  | Jeigu Rangovas negauna mokėjimo, Sutarties sąlygų 9.6 papunktyje nurodytu terminu, tai jis turi teisę į delspinigius. Delspinigių dėl vėluojančio mokėjimo dydis yra nurodytas 3.4 papunktyje. | |
|  | Sutarties kaina Sutarties galiojimo metu nekeičiama, išskyrus šiame punkte nurodytais atvejais: | |
|  | 9.8.1 pagal 10.3 papunktį įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo. Papildomų/ keičiamų/ nevykdomų Darbų kainos apskaičiuojamos žemiau pateikiamais būdas, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:  1) pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma:  2) pritaikant Sutartyje numatytų panašių darbų įkainius, arba  3) išskaičiuojant kainos dalį iš Sutartyje numatyto įkainio, arba  4) panaudojant Sutartyje numatyto įkainio sudėtines dalis. Taikant šį papildomų darbų įkainio nustatymo metodą remiamasi sutartyje numatytais įkainiais arba įkainių išskaidymu.  5) įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtinių išlaidų ir pelno) išlaidas, kurios negali būti didesnės a) už Rekomendacijose dėl statinių statybos skaičiuojamųjų kainų nustatymo (toliau – Rekomendacijos) numatytą resursų poreikį ir nustatytas kainas arba b) už bendrą vidutinę rinkos kainą, tačiau statybos produktų ir įrengimų kaina nustatoma ne didesnė nei Rangovo patiriamos išlaidos joms įsigyti, o pridėtinių išlaidų ir pelno dydis ne didesni nei 5 % tiesioginių išlaidų.  Jei papildomų darbų kaina rangovo grindžiama Rekomendacijomis, nurodomas jų pavadinimas ir registravimo data. Pagrindžiant įkainių nustatymą papildomų ir keistinų Darbų kainos skaičiuojamos laikotarpiu, kada buvo nustatytas papildomų Darbų poreikis, o nevykdomų Darbų kainos skaičiuojamos Sutarties sudarymo laikotarpiu.  Jei papildomų darbų kaina Rangovo grindžiama vidutine rinkos kaina, Užsakovo atstovas pateiktą papildomų darbų kainą palygina su vidutine rinkos kaina, kuri nustatoma pasirinktinai įvertinus ne mažiau kaip trijų kitų rinkoje esančių ūkio subjektų darbų kainas, išskyrus tuos atvejus, kai rinkoje nėra tiek ūkio subjektų. | |
|  | 9.8.2. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties suma pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos.  Sutarties kainos perskaičiavimo formulė pasikeitus PVM tarifui:    - Perskaičiuota Sutarties kaina (su PVM)  - Sutarties kaina (su PVM) iki perskaičiavimo  A – Atliktų darbų kaina (su PVM) iki perskaičiavimo  - senas PVM tarifas (procentais)  - naujas PVM tarifas (procentais) | |
|  | 9.8.3. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu ne anksčiau kaip po 6 (šešių) mėnesių nuo Sutarties įsigaliojimo dienos. Peržiūros momentas yra Šalies prašymo kitai Šaliai peržiūrėti Sutarties kainą gavimo diena. Rangovui mokėtinos sumos už statybos darbus gali būti perskaičiuojamos jeigu Valstybės duomenų agentūrą ([www.stat.gov.lt](http://www.stat.gov.lt)) kas mėnesį skelbiamo statybos sąnaudų elementų kainų indekso (toliau - Indeksas), „Keliai ir gatvės“, reikšmė pakinta daugiau kaip 5 proc. per bet kurį Darbų vykdymo laikotarpį. Sutarties kaina perskaičiuojama dėl Indekso pokyčio, pagal Sutartį neišpirktų statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:  **K = IPb / IPr**  Kur:  K – Indekso pokyčio koeficientas;  IPr – Indekso reikšmė laikotarpio pradžioje;  IPb – Indekso reikšmė laikotarpio pabaigoje;  Laikotarpis yra bet koks laikotarpis, kurio pradžia yra ne ankstesnė nei sutarties įsigaliojimo diena, o pabaiga ne vėlesnė, negu paskutiniojo Darbų perdavimo-priėmimo akto pagal Sutartį sudarymo diena.  9.8.4. Susitarimas dėl kainos perskaičiavimo įsigalioja surašius jį raštu ir abiem Šalims patvirtinus parašais. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą Sutarties vertę.   9.8.5. Po to, kai Šalys sudaro Susitarimą dėl kainos perskaičiavimo, perskaičiuotoji kaina taikoma statybos darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos.   9.8.6. Pirmoji Sutarties kainos peržiūra gali būti atliekama ne anksčiau nei po 6 mėnesių po Sutarties įsigaliojimo.   9.8.7. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas.  9.8.8. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų statybos darbų kaina neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95)  9.8.9. Užsakovas gali tiesiogiai atsiskaityti su Subrangovais už jų atliktus Darbus. Apie tai Užsakovas raštu informuoja Subrangovus per 3 darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka. Trišalės sutarties dėl tiesioginio atsiskaitymo su subrangovu pasirašymas nekeičia Rangovo atsakomybės dėl Sutarties vykdymo. | |
| 1. **PAKEITIMAI** | | |
|  | Užsakovas šiame skyriuje nustatytomis sąlygomis gali nurodyti daryti Pakeitimus. Pakeitimai gali apimti:   * + 1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus;     2. bet kurio atskiro Darbo atsisakymą arba Darbo apimties sumažinimą;     3. Darbo kokybės ar kitų bet kurio atskiro Darbo savybių pakitimus;     4. bet kurį papildomą Darbą, Įrangą, Medžiagas.   - Pakeitimas pagrindžiamas dokumentais (pvz. defektiniu (pakeitimų) aktu, brėžiniais (įsk. Projekto korektūrą pagal jo naują laidą), ar kitais dokumentais), kurie turi būti patvirtinti Rangovo, statinio statybos techninės priežiūros vadovo ir projektuotojo ir (ar) statinio projekto vykdymo priežiūros vadovo parašais, bei raštu suderinti su Užsakovu.  - Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą (vadovaujantis 9.8.1 papunkčiu). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi.  - Jeigu Pakeitimas atliekamas kitais negu apibrėžti šiame skyriuje atvejais, tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal Lietuvos Respublikos viešųjų pirkimų įstatymo reikalavimus. | |
|  | Pakeitimai forminami tokia tvarka:   * + 1. jei būtina/tikslinga **atsisakyti** atskiro Darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 9.8.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina;     2. jei Sutartyje numatytą atskirą Darbą (ar jo dalį) būtina/tikslinga **keisti** kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 9.8.1 papunktyje nurodytus Darbų kainų nustatymo būdus, bei siūlymą dėl keistinų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 9.8.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia);     3. papildomi darbai, tai Sutartyje neįtraukti Darbai ir (ar) Sutartyje nurodytų Darbų apimtys, jeigu jos viršija 15 procentų Pradinės sutarties vertės. Jei būtina/tikslinga atlikti **papildomus** darbus, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal 9.8.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina. | |
|  | Pakeitimai gali būti atliekami neatsižvelgiant į jų vertę ir aplinkybes, jeigu   * + 1. Pakeitimas nėra esminis, t. y. juo nepakeičiamas Darbų bendrasis pobūdis. Pakeitimas laikomas esminių, kai dėl jo     2. pakeičiama pradinio pirkimo procedūros konkurencinė padėtis (kiti priimti kandidatai, kitas priimtas dalyvių pasiūlymas, sudominta daugiau tiekėjų), arba * pakeičiama ekonominė pusiausvyra rangovo naudai, arba * labai padidėja Darbų apimtis. | |
|  | Pakeitimai, kurių vertė neviršija 50 procentų, o bendra atskirų Pakeitimų pagal šį punktą vertė – 100 procentų Pradinės sutarties vertės, gali būti atliekami esant šioms aplinkybėms:   * + 1. prireikia papildomų darbų, paslaugų ar prekių, kurie tapo būtini Darbams užbaigti, tačiau nebuvo įtraukti į pradinį pirkimą, o Rangovo pakeitimas negalimas dėl ekonominių ar techninių priežasčių ir Užsakovui sukeltų didelių nepatogumų ar nemažą išlaidų dubliavimą; arba     2. būtinybė atsirado dėl aplinkybių, kurių protingas ir apdairus Užsakovas negalėjo numatyti, ir iš esmės nesikeičia Darbų pobūdis.   Nenumatytos aplinkybės reiškia aplinkybes, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam sutarties skyrimui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą panaudotų išteklių ir numatomos sutarties vertės santykį rengiantis jos skyrimui. | |
|  | Pakeitimai, kurių bendra atskirų Pakeitimų pagal šį punktą vertė neviršija 15 procentų Pradinės sutarties vertės, gali būti atliekami neatsižvelgiant į aplinkybes, jeigu iš esmės nesikeičia Darbų pobūdis. | |
|  | Atliktų darbų aktai turi atitikti pagal Inžinieriaus/Užsakovo nurodymą atliktus Darbų vykdymo pakeitimus. | |
|  | Jeigu bet kuris statybos dalyvis Darbų vykdymo metu sužino apie Projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti Pakeitimą. Projekto klaida ar dokumento techninis trūkumas turi būti patvirtintas projektą rengusio projektuotojo. | |
|  | Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas – ne vėliau kaip per 5 dienas – pranešti Užsakovui, detaliai nurodydamas aplinkybes. Jeigu Rangovas, dėl šiame punkte minimų priežasčių, uždelsia baigti Darbus laiku ir (arba) turi papildomų Išlaidų, tai Rangovas turi teisę reikalauti Darbų atlikimo termino pratęsimo ir tokių papildomų Išlaidų apmokėjimo. | |
| 1. **ATSAKOMYBĖ UŽ DEFEKTUS, GARANTIJOS** | | |
|  | Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui. | |
|  | Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio sutartinio Rangovo įsipareigojimo neįvykdymu. | |
|  | Rangovas savo sąskaita turi ištaisyti atliktų Darbų trūkumus ir defektus, išaiškėjusius ar atsiradusius pasibaigus Sutarties vykdymo laikui, bet tebegaliojant aukščiau nurodytam papildomam garantiniam laikotarpiui. Rangovas po raštiško Užsakovo defektų akto gavimo, turi ne vėliau kaip per 5 (penkias) darbo dienas atsiųsti savo atstovą defektų įvertinimui ir jų ištaisymo termino suderinimui. Neatvykus Rangovo atstovui per Sutartyje numatytą laiką, reiškia, kad pretenziją Rangovas pripažįsta, todėl Rangovas privalo pašalinti nurodytus defektus per Užsakovo nustatytą, bet ne trumpesnį negu įmanoma technologiškai įvykdyti, laiką. Rangovas privalo pradėti ir užbaigti defektų šalinimą per Užsakovo nurodytą protingą terminą, bet ne vėliau kaip per 5 darbo dienas nuo raštiško pranešimo gavimo. Nepagrįstai vėluojant, Rangovas moka 50,00 Eur baudą už kiekvieną pradelstą kalendorinę dieną. Jei Rangovas per 5 darbo dienas nepradeda defektų šalinimo, Užsakovas turi teisę darbus atlikti pats ar pasitelkti trečiuosius asmenis, o Rangovas per 5 darbo dienas nuo sąskaitos gavimo privalo atlyginti pagrįstas su tuo susijusias išlaidas. Rangovas neatsako už delsą, jei įrodo, kad ji kilo dėl nuo jo nepriklausančių aplinkybių. | |
| 1. **SUTARTIES ESMINIS PAŽEIDIMAS IR NUTRAUKIMAS** | | |
|  | Jeigu Darbų vykdymo sustabdymas, pagal Sutarties sąlygų 6.6 punktą, trunka ilgiau nei 91 dieną, tai Rangovas gali reikalauti leidimo atnaujinti Darbų vykdymą. Jeigu per 21 dieną toks leidimas nėra suteikiamas, Rangovas gali reikalauti nutraukti Sutartį. Tokiu Sutarties nutraukimo atveju turi būti nustatytos ir Šalių parašais patvirtintos atliktų Darbų apimtys ir Rangovui mokėtinos sumos. | |
|  | Jeigu Rangovas nevykdo arba netinkamai vykdo kuriuos nors sutartinius įsipareigojimus, tai Statinio statybos techninės priežiūros vadovas raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per pagrįstai tinkamą laiką. | |
|  | Užsakovas privalo bet kuriuo šiame punkte išvardintu atveju arba aplinkybėms, prieš 21 dieną apie tai pranešęs Rangovui, nutraukti Sutartį ir pašalinti Rangovą iš Statybvietės dėl šių esminių sutarties pažeidimų:   * + 1. nevykdo Sutarties sąlygų 12.2 papunktyje nurodytų Statinio statybos techninės priežiūros vadovo nurodymų ir dėl to Užsakovas iš esmės negauna Darbų rezultato, kokio tikėjosi,     2. nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal Veiklų sąraše nurodytą grafiką ir tampa aišku, kad juos baigti iki Darbų atlikimo termino pabaigos neįmanoma. | |
|  | Nutraukus Sutartį pagal 12.3 papunktį:   * + 1. Rangovas privalo toliau vykdyti pagrįstus Užsakovo nurodymus dėl turto išsaugojimo arba dėl Darbų saugos, ir     2. Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus Darbus. Tačiau Užsakovas Rangovo sąskaita gali padengti bet kuriuos nuostolius ir papildomas Išlaidas, susijusias su defektų ištaisymu, kitas Užsakovo išlaidas, atsiradusias dėl šios Sutarties, ir baudą, prilygstančią 10 proc. nutraukimo dieną neatliktos Darbų dalies vertei. Užsakovas, padaręs tokius atskaitymus už papildomas Išlaidas, praradimus ir nuostolius, visą likusią Rangovui mokėtiną sumą privalo išmokėti Rangovui. | |
|  | Užsakovas bet kada dėl objektyvių nuo jo nepriklausančių aplinkybių, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 14 dienų apie tai raštu pranešdamas Rangovui. Tokiu atveju Rangovui turi būti sumokėta:   * + 1. už bet kurį tinkamai atliktą Darbą pagal Sutartyje nustatytas kainas;     2. Išlaidos už Įrangą ar Medžiagas, kurie skirti Darbams ir, kuriuos Rangovas tam tikslui įsigijo. Užsakovui sumokėjus, ši Įranga ir Medžiagos tampa Užsakovo nuosavybe;     3. bet kurios kitos Išlaidos arba įsipareigojimai, kuriuos Rangovas pagrįstai prisiėmė tikėdamasis baigti Darbus. | |
|  | Rangovas gali bet kuriuo šiame punkte išvardintu atveju arba aplinkybėms, prieš 14 dienų apie tai raštu pranešęs Užsakovui, nutraukti Sutartį dėl šių esminių sutarties pažeidimų:   * + 1. per 91 dieną nuo Sutarties 9.6 papunktyje nurodyto termino pabaigos negauna viso apmokėjimo;     2. Užsakovas visiškai nevykdo savo sutartinių įsipareigojimų;     3. Darbų vykdymo sustabdymas pagal Sutarties 12.1 papunktį trunka ilgiau nei 112 dienų;     4. Bendras Darbų vykdymo sustabdymas trunka ilgiau nei pusė Darbų atlikimo termino ir ilgiau kaip 112 dienų.   Rangovo pasirinkimas nutraukti Sutartį neturi pažeisti kurių nors kitų iš Sutarties arba kitaip kylančių Rangovo teisių.  Jeigu Rangovas nutraukė Sutartį pagal 12.6.1 ir 12.6.2 papunkčius, jam turi būti suteikta teisė atgauti sustabdymo ir statybvietės palikimo išlaidas kartu su bauda, prilygstančia 5 proc. nutraukimo dieną neatliktos Darbų dalies vertei. | |
|  | Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:   * + 1. nutraukti visą tolesnį Darbą, išskyrus tokį, kurį būtina atlikti dėl gyvybės ar turto išsaugojimo arba dėl Darbų saugos;     2. perduoti Užsakovui Įrangą ir Medžiagas, už kuriuos jau sumokėta;     3. pašalinti visus Rangovo įrengimus ir kitus daiktus iš Statybvietės ir pats palikti Statybvietę. | |
| **13. GINČAI** | | |
| 13.1. | Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Su Sutartimi susiję ginčai, kurių nepavyksta išspręsti derybų keliu, sprendžiami teisme pagal Užsakovo buveinės vietą, vadovaujantis Lietuvos Respublikos įstatymais. | |
| **14. NENUGALIMA JĖGA** | | |
|  | Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (*force majeure*) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui. | |
|  | Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (*force majeure*) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. | |
|  | Sutartis baigiasi kitos Šalies reikalavimu, kai ją įvykdyti kitai Šaliai neįmanoma dėl nenugalimos jėgos (*force majeure*). | |
| 1. **BAIGIAMOSIOS NUOSTATOS** | | |
|  | Visi su Sutartimi susiję pranešimai, prašymai, kiti dokumentai ar susirašinėjimas turi būti siunčiami paštu arba elektroniniu paštu, jų originalus visais atvejais įteikiant Užsakovui ir (ar) Rangovui pasirašytinai ar siunčiant registruotu/kurjeriniu paštu kiekvienam iš jų Sutartyje nurodytu adresu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) kalendorines dienas nuo minėto pasikeitimo dienos, raštu privalo pranešti kitai Šaliai. Šalių adresai susirašinėjimui nurodyti šios Sutarties 15.3 papunktyje.  15.1.1. Pasirašius Sutartį nuo Darbų vykdymo pradžios iki jų pabaigos Sutarties vykdymo kontrolei Šalys skiria šiuos atsakingus darbuotojus:  15.1.1.1. Rangovas: *{įrašomas kontaktiniai duomenys}*.  15.1.1.2. Užsakovas: Infrastruktūros skyriaus vyr. specialistas Justas Baciuška, tel. +370 459 35 515, el. p. [justas.baciuska@kupiskis.lt](mailto:justas.baciuska@kupiskis.lt).  15.1.1.3. Užsakovo asmuo, atsakingas už Sutarties ir Sutarties pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas – Investicijų ir viešųjų pirkimų skyriaus vyresnioji specialistė Rita Daliūnienė, tel. +370 459 35 614, el. p. [rita.daliuniene@kupiskis.lt](mailto:rita.daliuniene@kupiskis.lt) arba ją pavaduojantis skyriaus darbuotojas.  15.1.1.4. Sutarčiai vykdyti *{bus arba nebus}* pasitelkti subrangovai (subtiekėjai) *{jeigu jie bus nurodomi subrangovo(ų) duomenys ir kontaktai}.* | |
|  | Sutartis sudaryta 2 (dviem) egzemplioriais lietuvių kalba, po vieną kiekvienai šaliai. Abu Sutarties egzemplioriai yra vienodos teisinės galios. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.  *{jei pasirašoma el. parašu}*  Ši Sutartis sudaryta lietuvių kalba ir Šalių pasirašyta el. parašais. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba. | |
|  | Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė. Šalių rekvizitai ir parašai: | |
|  |  | |
| **UŽSAKOVAS**  **Kupiškio rajono savivaldybės administracija**  Juridinio asmens kodas: 188774975  Vytauto g. 2, LT-40115 Kupiškis  Luminor Bank AS Lietuvos skyrius  A. s. LT38 4010 0434 0016 3105  Banko kodas 40100  Tel. +370 459 35500  El. paštas: savivaldybe@kupiskis.lt;  Administracijos direktorius  *Vardas, pavardė* | | **RANGOVAS**  *[Įrašyti Rangovo rekvizitus]*  *[pavadinimas]*  Juridinio asmens kodas *[kodas]*  PVM mokėtojo kodas *[kodas]*  Registro tvarkytojas – VĮ Registrų centras  *[adresas korespondencijai]*  A.s. Nr. *[atsiskaitomosios sąskaitos Nr.]*  Tel.: , faksas:  El. paštas:  Pasirašančiojo pareigos, vardas, pavardė | |
| Parašas ...................................................  Data.........................................................  A.V. | | Parašas .....................................................  Data......................................................  A.V. | |

**ATLIKTŲ DARBŲ AKTAS Nr.\_\_\_\_**

**Data\_\_\_\_\_\_\_\_\_\_\_**

**Užsakovas:**

**Rangovas:**

**Objektas:**

**Sudaryta už \_\_\_\_\_\_m.\_\_\_\_\_\_\_\_\_\_mėn.**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | Darbų grupių (etapų) pavadinimas | Kaina pagal Sutartį  (Eur) be PVM | Atliktų Darbų grupės (etapo) dalis (%) nuo Darbų pradžios | Atliktų Darbų grupės (etapo) dalis (%) per atsiskaitomą laikotarpį | Atliktų Darbų grupės (etapo) per atsiskaitomą laikotarpį suma (Eur) be PVM |
|  |  |  |  |  |  |
|  |  |  |  |  |  |
|  | *[Darbų grupės (etapo) pavadinimas pagal Veiklų sąrašą]* |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  | **Suma be PVM (Eur):** | |  |
|  |  |  | **PVM *[tarifas]*: :** | |  |
|  |  |  | **Bendra suma su PVM (Eur):** | |  |

Užsakovas Rangovas

20\_\_m. \_\_\_\_\_\_\_\_\_\_\_\_\_\_\_\_\_\_ mėn. \_\_\_\_d. 20\_\_m. \_\_\_\_\_\_\_\_\_\_\_\_\_\_ mėn. \_\_\_\_\_\_\_\_\_\_d.

|  |
| --- |
| **Statybvietės priėmimo – perdavimo aktas**  **[Data]** |
| **Rangos sutarties numeris:** |
| **Statybvietės adresas:** |
| Užsakovas – *[pavadinimas]*, vadovaudamasis Sutarties sąlygų 4.1 punkto nuostatomis šiuo Statybvietės priėmimo - perdavimo aktu suteikia Rangovui – *[pavadinimas]* Statybvietės valdymo teisę.  Rangovas, šiuo aktu perėmęs Statybvietę, tampa atsakingu už Statybvietę ir jos prieigas pagal Sutartį. Rangovas, pasirašydamas šį aktą patvirtina, kad:   1. Statybvietės ribos pažymėtos brėžinyje, fiziškai parodytos Rangovo atstovui. 2. Rangovui yra perduotas Statybvietės ribų brėžinys.   Statybvietės priėmimo - perdavimo metu yra užfiksuota esama Statybvietės priklausinių būklė, už kurią Rangovas nėra atsakingas: |
| **Priedai:**   1. Statybvietės ribų brėžinys; 2. Esamą Statybvietės priklausinių būklę apibūdinantys priedai, nuotraukos, aprašymai ar kita. |
| **Rangovo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data** |
| **Užsakovo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data** |

**DARBŲ PERDAVIMO**–**PRIĖMIMO AKTAS**

*[Akto sudarymo vieta]*, .......... m. ............................... ........... d.

*[Rangovo pavadinimas]*, atstovaujama .............................................., veikiančio pagal ........................................................................................................., toliau vadinamas Rangovu, ir *[Užsakovo pavadinimas]*, atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta *[sutarties pavadinimas, sudarymo data]* sutartimi (toliau – vadinama Sutartimi), bei papildomais susitarimais Nr. \_\_\_\_\_\_\_\_\_ , sudarė šį Darbų perdavimo-priėmimo aktą:

1. Rangovas perduoda Užsakovui atliktus Darbus ...................................................... *[Darbų pavadinimas, sutampantis su Sutarties 2.1 punkte esančiu Darbų pavadinimu]*, o Užsakovas šiuos atliktus Darbus priima.

2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.

[3. Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės.]

[3. Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per *[nurodyti dienų skaičių, ne ilgesnį, nei 14 dienų]* dienų po šio Darbų perdavimo-priėmimo akto pasirašymo dienos.]

*[Pasirenkama pagal situaciją]*

4. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Užsakovui.

|  |  |
| --- | --- |
| **Rangovas** | **Užsakovas** |
| [Pavadinimas] | [Pavadinimas] |
| [Buveinės adresas] | [Buveinės adresas] |
| [Telefonas, faksas] | [Telefonas, faksas] |
| [Įmonės kodas] | [Įmonės kodas] |
| [PVM mokėtojo kodas] | [PVM mokėtojo kodas] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] |