**KUPIŠKIO RAJONO SAVIVALDYBĖS ADMINISTRACIJA**

Savivaldybės biudžetinė įstaiga, Vytauto g.2, LT- 40115 Kupiškis, tel. +370 459 35503, el. p. [savivaldybė@kupiskis.lt](mailto:savivaldybė@kupiskis.lt),

duomenys kaupiami ir saugomo Juridinių asmenų registre, kodas 188774975

**TECHNINĖ SPECIFIKACIJA**

1. **ESAMA SITUACIJA**

Statytojas: Kupiškio rajono savivaldybė.

Užsakovas): Kupiškio rajono savivaldybės administracija.

**Reikalingų atlikti darbų ir paslaugų pavadinimas:** Pėsčiųjų ir dviračių tako Kupiškio m. tarp P. Mažylio g. ir Taikos g. rekonstrukcijos darbų projekto parengimas (su projekto vykdymo priežiūra) ir rangos darbų atlikimas.

**Pirkimo tikslas:** atlikti statybinius inžinerinius ir kitus tyrinėjimus, parengti statinio rekonstravimo techninį darbo projektą ir kitą dokumentaciją, vykdyti statinio projekto vykdymo priežiūrą ir atlikti rangos darbus pagal parengtą techninį darbo projektą, rekonstruojant Pėsčiųjų ir dviračių taką Kupiškio m. tarp P. Mažylio g. ir Taikos g.

Statybos rūšis: statinio statybos rūšis pagal STR 1.01.08:2002 „Statinio statybos rūšys" – statinio rekonstravimas.

1. **PLANUOJAMI ATLIKTI PASLAUGOS IR DARBAI**
2. **Projekto pavadinimas: „**Pėsčiųjų ir dviračių tako Kupiškio m. tarp P. Mažylio g. ir Taikos g. rekonstrukcija“.
3. Statinio naudojimo paskirtis: statinys pagal STR 1.01.03:2017 „Statinių klasifikavimas" priskiriamas susisiekimo komunikacijoms.
4. Statinio kategorija: statinys pagal STR1.01.03:2017 „Statinių klasifikavimas" priskiriamas nesudėtingų statinių kategorijai.
5. Statinio rekonstravimo projektas turi būti parengtas, vadovaujantis pridedama projektavimo užduotimi.
6. Statytojui pavedus, tiekėjas parengia ir su užsakovu suderina techninę užduotį ir dokumentus, reikalingus prisijungimo ir specialiosioms sąlygoms gauti, o tiekėjui įgaliojus, gauna šias sąlygas.
7. Parengtam projektui turės būti atlikta bendroji projekto ekspertizė. Ekspertizės rangovus parinks Užsakovas.
8. Statybą leidžiantį dokumentą privalo gauti tiekėjas (užsakovo vardu, pastarajam atlikus visus veiksmus, kuriuos gali atlikti tik užsakovas). Visas išlaidas už statybą leidžiančio dokumento išdavimą apmoka pats tiekėjas.
9. Tiekėjas darbus vykdys pagal parengtą ir patvirtintą techninį darbo projektą.
10. **PASLAUGŲ TEIKIMO IR DARBŲ ATLIKIMO PROCESE BŪTINA VADOVAUTIS**
11. **Paslaugų teikimo ir darbų atlikimo procese būtina vadovautis:**
    1. Lietuvos Respublikos susisiekimo ministro 2024 m. birželio 6 d. įsakymo Nr. 3-189 „Dėl 2022-2030 metų plėtros programos valdytojos Lietuvos Respublikos susisiekimo ministerijos susisiekimo plėtos programos pažangos priemonės Nr. 10-001-06-01 „Skatinti darnų judumą“ aprašo patvirtinimo“ reikalavimais ir rodikliais, sąvokomis (įskaitant naujausius pakeitimus);
    2. Lietuvos Respublikos Statybos įstatymu;
    3. Lietuvos Respublikos Kelių įstatymu;
    4. Lietuvos Respublikos Architektūros įstatymu;
    5. Lietuvos Respublikos Nekilnojamojo kultūros paveldo įstatymu;
    6. Lietuvos Respublikos Žemės įstatymu;
    7. Lietuvos Respublikos Energetikos įstatymu;
    8. Lietuvos Respublikos Želdynų įstatymu;
    9. Statybos techniniu reglamentu KTR 1.01:2008 „Automobilių keliai“;
    10. STR 1.04.04:2017 „Statinio projektavimas, projekto ekspertizė“;
    11. STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“;
    12. STR 2.06.04:2014 „Gatvės ir vietinės reikšmės keliai“;
    13. LR susisiekimo ministro 2025-03-28 įsakymu Nr. 3-127 patvirtintos Automobilių kelių standartizuotų dangų konstrukcijų projektavimo taisyklės;
    14. Lietuvos Respublikos susisiekimo ministro 2024 m. lapkričio 26 d. įsakymu Nr. 3-415 patvirtintomis Dviračių ir pėsčiųjų eismo infrastruktūros planavimo ir projektavimo taisyklėmis;
    15. STR 2.03.01:2019 „Statinių prieinamumas“;
    16. LR Energetikos ministro 2011-02-03 įsakymu Nr. 1-28 patvirtintos Apšvietimo elektros įrenginių įrengimo taisyklės;
    17. Automobilių kelių dangos konstrukcijų asfalto sluoksnių įrengimo taisyklėmis ĮT ASFALTAS 24;
    18. Automobilių kelių dangos konstrukcijų sluoksnių be rišiklių įrengimo taisyklėmis ĮT SBR 19;
    19. Automobilių kelių žemės darbų atlikimo ir žemės sankasos įrengimo taisyklės ĮT ŽS 17;
    20. Kelio ženklų įrengimo ir vertikaliojo ženklinimo taisyklėmis;
    21. Kelių horizontaliojo ženklinimo taisyklėmis;
    22. Kitais teisės aktais ir norminiais dokumentais, reglamentuojančiais šią veiklą.
12. **PASLAUGŲ ATLIKIMO TERMINAI**
13. **I etapas (žr. projektavimo užduotį):**
    1. projekto parengimas, statybą leidžiančio dokumento gavimas – ne vėliau nei iki 2025 m. gruodžio 24 d.
    2. rangos darbai (pagal patvirtintą projektą) turi būti užbaigti iki 2026 m. balandžio 1d.
14. **II etapas (žr. projektavimo užduotį) –** projekto parengimas, statybą leidžiančio dokumento gavimas, rangos darbai (pagal patvirtintą projektą) turi būti užbaigti ne vėliau nei per 24 mėn.
15. **KITOS SĄLYGOS**
16. Tiekėjas turi:
    1. Suteikti teisę Statytojui (Užsakovui) naudotis statybinių inžinerinių tyrimų, statinio projektavimo ir kita susijusia informacija ir medžiaga bei nereikšti jokių pretenzijų;
    2. Savarankiškai apsirūpinti paslaugoms teikti reikalingais materialiniais ištekliais, atsakyti už blogą paslaugų kokybę;
    3. Visus techniniu, ekonominiu ir eismo saugos požiūriais optimalius projektinius sprendinius pateikti svarstyti ir derinti Statytoju (Užsakovu);
    4. įvertinti visus rengiamo projekto sprendinius ir darbų apimtis. Jeigu parengtame projekte bus aptikta darbų, kurie yra neįvertinti darbų kiekių ir sąnaudų žiniaraščiuose, tiekėjas turės įsivertinti visas darbų apimtis bei prisiimti riziką dėl kiekių ir išlaidų dydžio svyravimo.
    5. atlikęs darbus parengti kadastrinių matavimų bylas.
    6. sudaryti sąlygas Užsakovo atstovams bei Statinio statybos techninės priežiūros vadovui lankytis rekonstruojamame objekte bei susipažinti su visa Darbų dokumentacija.
    7. prisiimti visą atsakomybę už projektavimo ir rangos darbus iki kol Darbai bus perduoti Užsakovui. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį.
    8. Užtikrinti, kad pateikiamos eksploatacijos ir priežiūros instrukcijos turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai, sertifikatai ir kiti būtini dokumentai.
    9. užtikrinti, kad visi statybvietėje esantys fiziniai asmenys turėtų kodus (kai jiems kodas negali būti suformuotas – kode užšifruojamus duomenis pagrindžiančius dokumentus) arba identifikavimo priemonę ir jį (ją) pateikti Lietuvos Respublikos statybų įstatymo 221 straipsnio 1 ir 2 dalyse nustatytais atvejais ir tvarka.
    10. Pagal statybos techninio reglamento STR 1.06.01:2016 „Statybos darbai. Statinio statybos priežiūra“ reikalavimus, pildyti elektroninį statybos darbų žurnalą.
    11. atlikdamas darbus taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Rangovo pateiktais lygiaverčiais įrodymais.
17. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Tiekėjas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Tiekėjas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio sutartinio Tiekėjo įsipareigojimo neįvykdymu.

**PRIDEDAMA.** Statinio (-ių) ar statinių grupės projektavimo užduotis, 10 lapų.

Infrastruktūros skyriaus vedėjas Mažvydas Šalkauskas

Rengėjas:

Infrastruktūros skyriaus vyr. specialistas Justas Baciuška